
IncluziROMOltenia – Incluziunea Socială și abilitarea romilor din Oltenia




CONTRACT DE SERVICII
Nr. ........ / ...................



Părţile contractante

În temeiul Legii nr. 98/2016 privind atribuirea contractelor de achizitie publică, s-a încheiat prezentul contract de prestare de servicii, 

între
ASOCIATIA UMANITARA ROMANITA, cu sediul in Municipiul Craiova, strada Fratii Buzesti, nr. 43, judetul Dolj, telefon 0723650429, cod postal 200381, cod fiscal RO16987294, cont bancar RO05BTRL01701205D89803XX, deschis la Banca Transilvania – Craiova, reprezentată de D-na NAINA-MARINA POPA, avand funcţia de PRESEDINTE, în calitate de BENEFICIAR, pe de o parte

si

………………………………….., cu sediul in ............................., str. ................, nr. ..........., telefon …………………., cod fiscal ………………………., inregistrata la Registrul Comertului cu nr. .........................................., cont bancar …………………………….., deschis la …………………………….., reprezentata prin D-na …………………………….., avand funcţia de …………………………….., în calitate de PRESTATOR, pe de alta parte, 

Art. 1. Definiţii 
În prezentul contract următorii termeni vor fi interpretaţi astfel:
a. contract – reprezintă prezentul contract şi toate Anexele sale. 
b. beneficiar şi prestator - părtile contractante, aşa cum sunt acestea numite în prezentul contract;
c. preţul contractului - preţul plătibil prestatorului de către beneficiar, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
d. servicii - activităţi a căror prestare fac obiectul contractului; 
e. produse - echipamentele, maşinile, utilajele, piesele de schimb şi orice alte bunuri cuprinse în anexa/anexele la prezentul contract şi pe care prestatorul are obligaţia de a le furniza aferent serviciilor prestate conform contractului;
f. forţa majoră - un eveniment mai presus de controlul parţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: razboaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunciativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
g. zi - zi calendaristică; an - 365 de zile.

Art. 2. Interpretare
(1) În prezentul contract, cu excepţia unei prevederi contrare cuvintele la forma singular vor include forma de plural şi vice versa, acolo unde acest lucru este permis de context.
(2) Termenul “zi”sau “zile” sau orice referire la zile reprezintă zile calendaristice dacă nu se specifică in mod diferit. 	

Art. 3. Obiectul contractului
(1) Prestatorul presteaza Servicii de organizare excursii tematice in cadrul proiectului “IncluziROMOltenia – Incluziunea Sociala si abilitarea romilor din Oltenia” PN1018, pentru un numar de 100 de copii,  comunicate de catre Beneficiar, in conformitate cu prevederile caietului de sarcini anexa la prezentul contract, în perioadele convenite şi în conformitate cu obligaţiile asumate prin prezentul contract.
Serviciile de organizare excursie scolara ce fac obiectul achizitiei sunt necesare pentru  desfăsurarea activitatii A7.4 - Organizarea unor cluburi sportive pentru copii, pentru promovarea  stimei de sine, a educației interculturale și a două excursii școlare de vară, din cadrul proiectului “IncluziROMOltenia – Incluziunea Sociala si abilitarea romilor din Oltenia” PN1018

Pachetul de organizare excursie scolară se achizitioneaza pentru 100 de copii  - 1500 lei/beneficiar TVA inclusa (costurile includ cazare, masa (3 mese/zi) si transport pentru 1 eveniment per beneficiar a cate 4 zile.

Art. 4. Durata contractului
Durata prezentului contract: de la ............................ pana la 31.12.2022. 

Art. 5. Preţul contractului, modalităţi de plata, documente anexate la contract
(1) Prin prezentul contract, Beneficiarul se obligă să plătească Prestatorului suma de 126.050,42 lei fara T.V.A.
Pretul unitar pentru prestarea Serviciilor de organizare excursie scolara este de 1.500,00 lei / persoana, in cadrul proiectului fiind prevazuta prestarea serviciilor pentru un numar de maxim 100 de copii.
 (2) Plata se va efectua din bugetul proiectului PN1018 „IncluziROMOltenia – Incluziunea Socială și abilitarea romilor din Oltenia”, proiect finanțat prin Granturile SEE și Norvegiene 2014-2021, prin ordin de plată, în termen de maxim 60 zile de la semnarea, fără obiecţiuni, de către comisia de recepţie, a procesului verbal de recepţie a serviciilor prestate, pe baza facturii emise de Prestator. 
(3) La facturare se vor folosi preţurile unitare rotunjite la două zecimale. Nerespectarea acestei condiţii conduce la neplata facturii din vina prestatorului.
(4) Pe întreaga perioadă de valabilitate a contractului preţul contractului nu va putea fi majorat sau indexat.
(5) Documentele contractului:
- Oferta financiara
- Oferta tehnica
- Caietul de sarcini
Art. 6. Obligaţiile părţilor
6.1. Obligaţiile Prestatorului
· Prestatorul va presta serviciile mentionate in caietul de sarcini cu respectarea tuturor cerintelor tehnice, calitative si cantitative.
· Prestatorul este responsabil pentru prestarea la timp a tuturor activitatilor prevazute si prezentate in oferta tehnica si pentru obtinerea rezultatelor stabilite in caietul de sarcini.
· Prestatorul va realiza toate cerintele acestui contract respectand si aplicand cele mai bune practici in domeniu si respectand standardele profesionale de competenta si calitate.
· Prestatorul va asigura toate materialele, echipamentele si personalul necesar pentru organizarea serviciilor de formare profesionala.
· Prestatorul va asigura pregatirea corespunzatoare a spatiului pentru prestarea serviciilor.
· Prestatorul va presta serviciile ce fac obiectul prezentului contract cu profesionalism si promptitudine si in conformitate cu legislatia in vigoare
· Prestatorul are obligatia de a supraveghea prestarea serviciilor, de a asigura resursele umane, materiale, instalatiile, echipamentele necesare pentru îndeplinirea contractului.
· Prestatorul este răspunzător de siguranța tuturor operațiunilor și metodelor de prestare utilizate, având obligația de a presta serviciile cu personal autorizat, de a respecta măsurile generale de protecție a mediului și a muncii. Produsele si echipamentele utilizate pentru prestarea serviciilor vor corespunde calitativ și cantitativ caietului de sarcini care a stat la baza atribuirii contractului. Intreaga răspundere cu privire la calitatea, cantitatea serviciilor și eventualele pagube sau accidente revin în sarcina prestatorului.
· Prestatorul se obliga sa ia toate masurile care se impun pentru ca personalul sau sa fie informat si sa respecte normele de securitate si sanatate in munca si PSI.
· Prestatorul se obliga sa nu discrimineze, sub nici o forma, persoanele beneficiare de servicii de formare profesionala (gen, varsta, etnie, orientare sexuala si orice alte tipuri de discriminare)
· Prestatorul se obliga sa semneze procesul-verbal de prestare, intocmit in 2 exemplare, impreuna cu Beneficiarul.
· Prestatorul va accepta plata in maximum 60 de zile de la facturare;
· Prestatorul va răspunde de execuţia la timp a obligaţiilor contractuale şi de calitatea serviciilor, conform cerinţelor prezentului caiet de sarcini;
· Prestatorul va realiza toate cerinţele contractuale respectând şi aplicând cele mai bune practici în domeniu;
· Prestatorul va furniza la timp informaţii şi date referitoare la serviciile prestate în scopul îndeplinirii contractului;
· Prestatorul se va conforma solicitărilor transmise de Beneficiar, prin intermediul managerului de proiect desemnat;
· Prestatorul va informa de urgenţă Beneficiarul şi managerul de proiect de orice eveniment sau circumstanţe ce împiedică execuţia la timp şi cu eficienţă a sarcinilor sale;
· Prestatorul va asigura personal corespunzător pentru a duce la bun sfârşit sarcinile conform cerinţelor din termenii de referință;
· Prestatorul este responsabil pentru activitatea personalului şi pentru prestarea serviciilor de calitate, conform termenilor de referință;
· Prestatorul va realiza toate activităţile cu aprobarea în prealabil a Beneficiarului.



6.2. Obligaţiile Beneficiarului
1. Sa avizeze in scris prestatorul asupra problemelor aparute;
1. Beneficiarul se obligă să recepţioneze serviciile în termen de maxim 30 zile de la emiterea facturii, pe baza documentelor predate de către prestator, respectiv factura însoţită de documentele de atestare conform prevederilor din Caietul de sarcini.
1. Să achite contravaloarea serviciilor către prestator, în maxim 60 zile de la semnarea fără obiecţiuni a Procesului Verbal de recepție a serviciilor, de către comisia de recepţie, pe baza facturii emise de prestator. 
1. Beneficiarul va organiza, după atribuirea contractului, o întâlnire preliminară cu operatorul economic câştigător, pentru a detalia modalitatea de lucru pe parcursul derulării contractului;
1. Beneficiarul va pune la dispoziția prestatorului lista persoanelor care vor participa la programele de formare profesionala;
1. Beneficiarul va pune la dispoziţia Prestatorului, toate informaţiile/documentele relevante existente, necesare derulării unor activităţi din cadrul proiectului;
1. Beneficiarul va monitoriza, prin intermediul managerului de proiect şi a echipei de implementare, activităţile Prestatorului şi va semnala acestuia, orice abatere de la contract.

	
Art. 7. Răspunderea contractuală
(1) In cazul neachitării de către Beneficiar a facturilor si a celorlalte cheltuieli în termenul prevăzut la art. 5 alin. (2), acesta are obligaţia de a plăti ca penalităţi o sumă echivalentă cu 0,01% din plata neefectuată pentru fiecare zi de întârziere.
(2) În condiţiile nerespectării de către Prestator a obligaţiilor prevăzute la art. 6.1., Beneficiarul va putea să plătească serviciile diminuate cu un procent de 1% din valoarea facturii pentru fiecare zi calendaristică de neîndeplinire a obligaţiilor asumate prin contract.

Art. 8. Încetarea contractului
(1) Contractul de servicii încetează de drept:
a) la expirarea duratei de prestare a serviciilor;
b) prin acordul scris al ambelor părţi;
c) în caz de forţă majoră conform art. 10 alin. (3);
d) daca in urma suspendarii contractului pentru maximum 30 de zile conform Art. 2 alin (2), se doreste prelungirea termenului de suspendare pentru care partile nu convin semnarea unui act aditional.
(2) Contractul încetează prin reziliere, cu plata de daune-interese, la iniţiativa Beneficiarului când:
a) Prestatorul nu îşi îndeplineşte obligaţiile asumate prin prezentul contract sau şi le îndeplineşte în mod necorespunzător;
b) In cazul in care se produce imbolnavirea unor/unei persoane cauzata de prestarea defectuoasa a serviciilor, din vina Prestatorului;
c) In cazul in care prestatorul nu poate presta serviciile la locatia si momentul indicate de catre beneficiar.
d) In cazul in care prestatorul propune subcontractarea serviciilor, iar beneficiarul refuza subcontractarea si nu se semneaza un act aditional la contractul de servicii.
e) Prestatorul se află în procedura de executare silită, faliment, reorganizare judiciară, dizolvare, închidere operaţională, lichidare.
f) Prestatorul este afectat de transformări de ordin organizaţional, prin care sunt modificate statutul juridic, obiectul de activitate sau controlul asupra sa, cu excepţia cazurilor în care astfel de modificări sunt acceptate printr-un act adiţional la prezentul contract.
(3) Prestatorul nu are dreptul de a pretinde, în aceste situaţii, nicio altă sumă în afara celor datorate de Beneficiar pentru serviciile deja prestate şi acceptate de Beneficiar ca fiind în conformitate cu prevederile contractului.
(4) In situaţia de la art. 7, alin. 2, lit. a) Beneficiarul va fi îndreptăţit sa ceara de la Prestator daune-interese, în cuantum de 0,01% din suma datorată, pentru fiecare zi rămasă de la data rezilierii contractului până la data expirării contractului.
(5) Contractul încetează prin reziliere, cu plata de daune-interese, la iniţiativa Prestatorului când Beneficiarul nu îşi îndeplineşte obligaţiile asumate prin prezentul contract sau şi le îndeplineşte în mod necorespunzător.
(6) Beneficiarul nu are dreptul de a pretinde, în aceste situaţii, nicio altă sumă în afara celor datorate de Prestator pentru serviciile deja prestate si acceptate de Prestator ca fiind in conformitate cu prevederile contractului.
(7) In situaţia de mai sus, sumele datorate de către Beneficiar cu titlul de daune-interese nu vor putea depăşi valoarea sumei datorate.

Art. 9. Cesiunea
Cesionarea contractului sau a unor părţi din acesta este interzisă.

Art. 10. Forţa majoră
(1) Forţa majoră exonerează de răspundere părţile în cazul neexecutării parţiale sau totale a obligaţiilor asumate prin prezentul contract, pe toată perioada în care aceasta acţionează.
(2) Partea care invocă forţa majoră este obligată să notifice celeilalte părţi în termen de 5 zile lucrătoare de la data intervenţiei evenimentului, prin fax/scrisoare recomandată, existenţa şi data de începere a evenimentului sau împrejurările considerate ca forţă majoră, fiind obligată să ia toate măsurile posibile pentru limitarea consecinţelor produse de un asemenea caz.
(3) Dacă forţa majoră persistă pe o perioadă de peste 90 de zile, părţile pot solicita încetarea de drept a contractului, fără nici o altă formalitate şi fără să poată pretinde daune-interese pentru neîndeplinirea obligaţiei contractuale datorată forţei majore pe perioada afectată.

Art. 11. Comunicări
(1) Orice comunicare între părţi, referitoare la îndeplinirea prezentului contract, trebuie să fie transmisă în scris.
(2) Orice document scris trebuie înregistrat atât în momentul transmiterii, cât şi în momentul primirii.
(3) Comunicările între părţi se pot face prin fax sau e-mail cu condiţia confirmării în scris a primirii comunicării.

Art. 12. Legea aplicabilă	
Prezentul contract de prestari servicii se supune legislaţiei româneşti.	



Art. 13. Soluţionarea litigiilor
(1) Părţile convin ca toate neînţelegerile privind valabilitatea contractului sau cele privind interpretarea, executarea ori încetarea acestuia să fie rezolvate pe cale amiabilă, în termen de 15 zile lucrătoare de la intervenirea acestora, inclusiv procedura medierii prevazuta de legislatia in vigoare.
(2) Dacă după acest termen, beneficiarul şi prestatorul nu reuşesc să rezolve în mod amiabil o divergenţă contractuală, fiecare parte poate solicita ca disputa să se soluţioneze de către instanţele judecătoreşti competente material in a carei raza teritoriala isi are sediul Prestatorul.

Art. 14. Dispoziţii finale
(1) Părţile contractante au dreptul, pe perioada derulării contractului, de a conveni modificarea clauzelor acestuia, prin act adiţional, fiind interzisa modificarea pretului contractului pe intreaga perioada de valabilitate a prezentului contract.
(2) Părţile se angajează să păstreze confidenţialitatea asupra prevederilor prezentului contract, în condiţiile legii.
 (3) Prezentul contract constituie titlu executoriu in temeiul art. 1798 din Noul Cod Civil. 
 (4) În cazul în care vreo prevedere a prezentului contract este considerată invalidă sau ilegală, sau nu poate fi executată în conformitate cu orice reglementare legală sau de ordine publică, toate celelalte prevederi ale prezentului contract vor rămâne în deplină vigoare si efect. În momentul stabilirii faptului că una din prevederi este invalidă, ilegală sau nu poate fi executată, părțile vor negocia, cu bună credință, modificarea în cât mai mică măsură a prezentului contract, astfel, încât respectiva prevedere să devină legală, valabilă si executorie si să reflecte cât mai fidel posibil intenția inițială a Părților, într-un mod reciproc acceptabil.

Prezentul contract s-a încheiat astăzi, ........................................, în 2 (doua) exemplare originale, cate unul pentru fiecare parte.

							
                     Beneficiar                                     	                           Prestator
 	ASOCIATIA UMANITARA ROMANITA                                      ..........................
                  PRESEDINTE,                                                                    ADMINISTRATOR
           NAINA MARINA POPA                                                   ……………………………..

